pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ตั้งโรงไฟฟ้าชีวมวล ใน 3 จังหวัดชายแดนใต้
วันอังคารที่ 22 พฤษภาคม 2561
ตั้งโรงไฟฟ้าชีวมวล ใน 3 จังหวัดชายแดนใต้
รัฐบาลอนุมัติตั้งโรงไฟฟ้าชีวมวลในพื้นที่ 3 จังหวัดชายแดนภาคใต้ โดยใช้เศษไม้ยางพาราในท้องถิ่นเป็นเชื้อเพลิงหลัก
อังคารที่ 22 พ.ค.61
ตั้งโรงไฟฟ้าชีวมวล ใน 3 จังหวัดชายแดนใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติตั้งโรงไฟฟ้าชีวมวลในพื้นที่ 3 จังหวัดชายแดนภาคใต้ โดยใช้เศษไม้ยางพาราในท้องถิ่นเป็นเชื้อเพลิงหลัก ได้แก่ โรงไฟฟ้าชีวมวลนราธิวาส อ.เมือง จ.นราธิวาส กําลังการผลิต 9.9 เมกะวัตต์ โรงไฟฟ้าชีวมวลปัตตานี อ.แม่ลาน จ.ปัตตานี กําลังการผลิต 3 เมกะวัตต์ และโรงไฟฟ้าชีวมวลยะลา อ.บันนังสตา จ.ยะลา กําลังการผลิต 3 เมกะวัตต์ โดยโรงไฟฟ้าทั้ง 3 โรงนี้เป็นการร่วมทุนระหว่างบริษัทชุมชนประชารัฐ วิสาหกิจชุมชน ภาคเอกชนในพื้นที่ และบริษัท พีอีเอ เอ็นคอม อินเตอร์เนชั่นแนล จํากัด ซึ่งเป็นรัฐวิสาหกิจในเครือของการไฟฟ้าส่วนภูมิภาค ทั้งนี้ รัฐบาลมุ่งหวังสร้างความมั่นคงด้านพลังงานในพื้นที่โดยให้ชุมชนมีส่วนร่วมบริหารการผลิตกระแสไฟฟ้า และได้รับผลประโยชน์ในฐานะเจ้าของโรงไฟฟ้าด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการกระจายอำนาจให้แก่องค์กรปกครองส่วนท้องถิ่น ครั้งที่ 3/2561
วันพฤหัสบดีที่ 16 สิงหาคม 2561
รอง นรม.วิษณุฯ เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 3/2561
รอง นรม.วิษณุฯ เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 3/2561 พร้อมเห็นชอบร่างกฎหมายที่เกี่ยวข้องกับการกระจายอํานาจให้แก่องค์กรปกครองส่วนท้องถิ่น
วันนี้ (16 สิงหาคม 2561) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 3/2561 ซึ่งสรุปสาระสําคัญดังนี้
ที่ประชุมพิจารณาและมีมติเห็นชอบ ร่างกฎหมายที่คณะอนุกรรมการพัฒนาแก้ไข ปรับปรุงกฎหมายที่เกี่ยวข้องกับการกระจายอํานาจให้แก่องค์กรปกครองส่วนท้องถิ่น เพื่อดําเนินการทบทวนโดยได้นําความเห็นของหน่วยงานที่เกี่ยวข้องไปพิจารณาด้วย จํานวน 4 ฉบับ 1) ร่างพระราชบัญญัติภาษีสรรพสามิต (ฉบับที่ ..) พ.ศ. .... 2) ร่างพระราชบัญญัติควบคุมผลิตภัณฑ์ยาสูบ (ฉบับที่ ..) พ.ศ. 3) ร่างพระราชบัญญัติจดทะเบียนครอบครัว (ฉบับที่ ..) พ.ศ. และ 4) ร่างพระราชบัญญัติชื่อบุคคล (ฉบับที่ ..) พ.ศ. พร้อมอนุมัติในหลักการให้สามารถแก้ไขกฎหมายตามแผนกระจายอํานาจให้แก่องค์กรปกครองส่วนท้องถิ่น ในกรณีที่มีการเปลี่ยนแปลงชื่อพระราชบัญญัติจากเดิมเป็นชื่อพระราชบัญญัติใหม่ เนื่องจากในปัจจุบันมีพระราชบัญญัติที่ออกใหม่ได้มีการเปลี่ยนแปลงชื่อพระราชบัญญัติให้แตกต่างจากที่กําหนดไว้ในแผนการกระจาสยอํานาจให้แก่องค์กรปกครองส่วนท้องถิ่น เช่น การยกเลิกพระราชบัญญัติสุรา พ.ศ. 2493 และพระราชบัญญัติยาสูบ พ.ศ. 2509 แล้วเปลี่ยนเป็นพระราชบัญญัติภาษีสรรพสามิต พ.ศ. 2560 เป็นต้น
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีเปิดงานอินเตอร์แมคและซับคอนไทยแลนด์ 2017
วันพุธที่ 17 พฤษภาคม 2560
พิธีเปิดงานอินเตอร์แมคและซับคอนไทยแลนด์ 2017
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานปิดงานอินเตอร์แมคและซับคอนไทยแลนด์ 2017 งานแสดงเทคโนโลยีเครื่องจักรกลและอุตสาหกรรมรับช่วงการผลิตเพื่อการจัดซื้อชิ้นส่วนอุตสาหกรรม
วันนี้ (17 พฤษภาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานปิดงานอินเตอร์แมคและซับคอนไทยแลนด์ 2017 งานแสดงเทคโนโลยีเครื่องจักรกลและอุตสาหกรรมรับช่วงการผลิตเพื่อการจัดซื้อชิ้นส่วนอุตสาหกรรม ภายใต้คอนเซ็ปต์ "Advanced Technology The Smart Way to Success" โดยมีผู้ผลิตชิ้นส่วนร่วม 350 รายจากทั้งประเทศไทยและต่างประเทศ ร่วมจัดแสดง ซึ่งจัดขึ้นระหว่างวันที่ 17 - 20 พฤษภาคม 2560 ณ ศูนย์นิทรรศการและการประชุมไบเทค บางนา โดยมีนายมนู เลียวไพโรจน์ ประธานบริษัท ยูบีเอ็ม เอเซีย (ประเทศไทย) จํากัด นางหิรัญญา สุจินัย เลขาธิการคณะกรรมการส่งเสริมการลงทุน ร่วมเปิดงาน
รัฐมนตรีว่าการกระทรวงอุตสาหกรรม กล่าวว่า รัฐบาลไทยจะเดินหน้าสู่การเป็นไทยแลนด์ 4.0 อย่างเป็นรูปธรรมมากขึ้น โดยยังคงเป้าหมายสําคัญที่จะเปลี่ยนผ่านประเทศไทยที่เป็นฐานการผลิตไปสู่การเป็นผู้ให้บริการอย่างครบวงจรที่จะรองรับการลงทุนขั้นสูง นําไปสู่การถ่ายทอดและส่งเสริมเทคโนโลยี การคิดสร้างสรรค์นวัตกรรมใหม่ๆ ที่จะทําให้เศรษฐกิจของประเทศไทยเติบโตอย่างยั่งยืน โดยไม่ต้องกังวลกับปัจจัยภายนอกที่ยากต่อการควบคุม ทั้งนี้ รัฐบาลไทยได้เดินหน้าลงทุนพัฒนาโครงสร้างพื้นฐานอย่างต่อเนื่อง เช่น การพัฒนา ขยาย ยกระดับสนามบิน และพัฒนาระบบการขนส่งทางอากาศ การพัฒนาระบบขนส่งทางรางความเร็วสูง และการพัฒนาระบบการขนส่งทางบก อีกทั้งมีแผนส่งเสริมระเบียงเศรษฐกิจภาคตะวันออก หรือ EEC และแผนพัฒนาศักยภาพแรงงานฝีมือ ทั้งหมดนี้จะช่วยให้ประเทศไทยเดินหน้าสู่การเป็นไทยแลนด์ 4.0 ได้ในอนาคต
รัฐบาลไทย-ข่าวทำเนียบรัฐบาล-นายกรัฐมนตรีเผย 2 รัฐมนตรีที่มีข่าวถือหุ้นเกิน 5% พร้อมให้การตรวจสอบหากสังคมสงสัย
วันอังคารที่ 28 กุมภาพันธ์ 2560
นายกรัฐมนตรีเผย 2 รัฐมนตรีที่มีข่าวถือหุ้นเกิน 5% พร้อมให้การตรวจสอบหากสังคมสงสัย
นายกรัฐมนตรีเผย 2 รัฐมนตรีที่มีข่าวถือหุ้นเกิน 5% พร้อมให้การตรวจสอบหากสังคมสงสัย
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณี นายอุตตม สาวนายน รัฐมนตรีว่าการกระทรวงอุตสาหกรรม และนายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ ถูกยื่นร้องตรวจสอบถือหุ้นในห้างหุ้นส่วนสามัญเกิน 5 % เข้าข่ายผิดมาตรา 4 ของพระราชบัญญัติจัดการหุ้นส่วนและหุ้นของรัฐมนตรีอาจส่งผลให้ต้องพ้นจากตําแหน่งว่า จาการสอบถามรัฐมนตรีทั้ง 2 ท่าน พร้อม จะให้ตรวจสอบ ซึ่งทั้ง 2 ท่านได้ทําตามกฎหมายคณะกรรมการป้องกันและปราบปรามการทุจริตแห่งชาติ (ป.ป.ช.) ในการชี้แจงทรัพย์สินทุกอย่างตามขั้นตอน แสดงว่ามีการตรวจสอบตามขั้นตอนเรียบร้อยแล้ว แต่ถ้าสังคมยังสงสัยอยู่ รัฐมนตรีทั้ง 2 ท่านก็พร้อมจะให้ตรวจสอบ
--------------------------------------
รัฐบาลไทย-ข่าวทำเนียบรัฐบาล-บก.แจงปัญหาบัตรสวัสดิการแห่งรัฐ
วันพุธที่ 18 ตุลาคม 2560
บก.แจงปัญหาบัตรสวัสดิการแห่งรัฐ
กรมบัญชีกลางชี้แจงปัญหาบัตรสวัสดิการแห่งรัฐ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่นายวิฑูร สุขพลู พาณิชย์จังหวัดราชบุรี เผยว่า การอนุมัติพิจารณาว่าร้านค้าใดมีคุณสมบัติเหมาะสมเป็นหน้าที่ของกระทรวงการคลัง ในส่วนของพาณิชย์จังหวัดราชบุรี เป็นเพียงผู้รวบรวมรายชื่อร้านค้าที่สนใจเข้าร่วมโครงการเท่านั้น ที่ผ่านมาทางหน่วยงานได้รับเรื่องร้องเรียนจากทั้งร้านค้าและประชาชนผู้ได้รับบัตรสวัสดิการถึงปัญหาดังกล่าว ซึ่งหน่วยงานได้ประสานขอคําชี้แจงเพื่อแจ้งแก่ประชาชนแล้วแต่ยังไม่ได้รับคําตอบเช่นกัน นั้น
อธิบดีกรมบัญชีกลาง ขอชี้แจงว่า กรณีร้านธงฟ้าประชารัฐ เมื่อกระทรวงพาณิชย์ส่งข้อมูลรายชื่อร้านธงฟ้าประชารัฐให้กรมบัญชีกลางแล้ว หลังจากนั้นกรมบัญชีกลางจะส่งรายชื่อร้านค้าต่อให้ บมจ.ธนาคารกรุงไทย เพื่อดําเนินการติดตั้งเครื่องรูดบัตรอิเล็กทรอนิกส์ (Electronic Data Capture : EDC) โดยกรมบัญชีกลางได้ส่งข้อมูลร้านธงฟ้าประชารัฐให้ บมจ.ธนาคารกรุงไทยแล้ว จํานวนกว่า 18,000 ร้านค้า สําหรับการดําเนินการและการวางแผน
การติดตั้งเครื่อง EDC ทาง บมจ.ธนาคารกรุงไทย จะเป็นผู้ดําเนินการ โดยจะประสานกับเจ้าของร้านค้าก่อนการติดตั้งเครื่อง EDC ต่อไป
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเช็กประจำประเทศไทยเข้าเยี่ยมคารวะรองนายกรัฐมนตรี
วันจันทร์ที่ 22 พฤษภาคม 2560
เอกอัครราชทูตสาธารณรัฐเช็กประจําประเทศไทยเข้าเยี่ยมคารวะรองนายกรัฐมนตรี
เอกอัครราชทูตสาธารณรัฐเช็กประจําประเทศไทยเข้าเยี่ยมคารวะรองนายกรัฐมนตรี
วันนี้(17 พ.ค. 2560) เวลา 11.30 น. นายมาเร็ก ลิบชีตซกี (H.E. Mr. Marek Libřický) เอกอัครราชทูตสาธารณรัฐเช็กประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีรู้สึกยินดีอย่างยิ่งที่ได้นายมาเร็ก ลิบชีตซกี มาเป็นเอกอัครราชทูตสาธารณรัฐเช็กประจําประเทศไทย เนื่องจากเอกอัครราชทูตฯมีประสบการณ์ในกรมเอเชียและแปซิฟิกของสาธารณรัฐเช็กมาตลอดก่อนมารับหน้าที่ในประเทศไทย พร้อมกล่าวแสดงความขอบคุณสาธารณรัฐเช็กที่ไม่ได้แสดงท่าทีเชิงลบต่อสถานการณ์การเมืองไทย โดยได้แสดงความเข้าใจและยังมีปฏิสัมพันธ์กับไทยมาอย่างต่อเนื่อง ในโอกาสนี้ รองนายกรัฐมนตรีและเอกอัครราชทูตฯ ได้หารือถึงเรื่องสถานการณ์ทางการเมืองของไทยและสาธารณรัฐเช็ก รองนายกรัฐมนตรีกล่าวเน้นย้ําว่า รัฐบาลกําลังปฏิรูปด้านต่างๆและยังคงเดินหน้าตามโรดแมพเพื่อนําประเทศไทยไปสู่ประเทศที่มีประชาธิปไตยอย่างยั่งยืน ซึ่งทางด้านเอกอัครราชทูตฯ ก็ได้แสดงความเข้าใจเพราะทราบดีว่าแต่ละประเทศมีบริบทและสถานการณ์ทางการเมืองที่แตกต่างกัน พร้อมขอให้รัฐบาลไทยประสบความสําเร็จในการปฏิรูปประเทศและนําพาประเทศไปสู่ประเทศที่มีประชาธิปไตยอย่างยั่งยืน
รองนายกรัฐมนตรีและเอกอัครราชทูตฯยังหารือในเรื่องความร่วมมือทางด้านการลงทุนและการท่องเที่ยว เอกอัครราชทูตฯกล่าวว่า สาธารณรัฐเช็กให้ความสําคัญกับการค้าและการลงทุนกับไทย โดยได้พยายามสร้างการรับรู้ให้กับนักลงทุนของสาธารณรัฐเช็กเกี่ยวกับโอกาสในการลงทุนในไทยและพยายามผลักดันให้นักลงทุนของสาธารณรัฐเช็กเข้ามาลงทุนในโครงการต่างๆที่น่าสนใจ อาทิ การลงทุนในโครงการพัฒนาระเบียงเศรษฐกิจภาคตะวันออก (EEC) และการระบบขนส่งมวลชนในจังหวัดภูเก็ตและเชียงใหม่ เป็นต้น ส่วนทางด้านการท่องเที่ยว รองนายกรัฐมนตรีและเอกอัครราชทูตฯต่างยินดีที่ประชาชนของทั้งสองประเทศต่างเดินทางไปท่องเที่ยวซึ่งกันและกัน นอกจากนี้ ทั้งสองฝ่ายยังสนับสนุนให้ไทยและสาธารณรัฐเช็กเปิดเที่ยวบินตรงระหว่างกันเพื่อเป็นการส่งเสริมการท่องเที่ยวของทั้งสองประเทศมากขึ้น
รัฐบาลไทย-ข่าวทำเนียบรัฐบาล-รัฐบาลเปิดสายด่วน 1111 ทำเนียบรัฐบาล และ สายด่วน 1567 ศูนย์ดำรงธรรม ให้พี่น้องประชาชนสอบถามข้อมูลได้ตลอด 24 ชั่วโมง
วันอังคารที่ 1 พฤศจิกายน 2559
รัฐบาลเปิดสายด่วน 1111 ทําเนียบรัฐบาล และ สายด่วน 1567 ศูนย์ดํารงธรรม ให้พี่น้องประชาชนสอบถามข้อมูลได้ตลอด 24 ชั่วโมง
รัฐบาลเปิดสายด่วน 1111 ทําเนียบรัฐบาล และ สายด่วน 1567 ศูนย์ดํารงธรรม ให้พี่น้องประชาชนสอบถามข้อมูลได้ตลอด 24 ชั่วโมง
วันที่ 14 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่ารัฐบาลได้สั่งการให้สายด่วนทําเนียบรัฐบาล 1111 เปิดให้บริการข้อมูลข่าวสารแก่พี่น้องประชาชน ตลอด 24 ชั่วโมง รวมถึงสายด่วนศูนย์ดํารงธรรมทั่วประเทศ 1567 เพื่อเผยแพร่ข้อมูลที่พี่น้องประชาชนควรรับทราบเพื่อร่วมถวายความอาลัยแด่พระบาทสมเด็จพระเจ้าอยู่หัวในพระบรมโกศ
"ทั้งนี้การประดับพระบรมฉายาลักษณ์ ตามหน่วยงานและอาคารบ้านเรือน ให้ประดับผ้าระบาย โดยให้ผ้าสีดําอยู่ด้านบนและสีขาวอยู่ด้านล่าง และการจัดโต๊ะหมู่บูชา จะประกอบด้วยพระบรมฉายาลักษณ์ เครื่องทองน้อย และผ้าระบาย รวมทั้งงดประดับธงตราสัญลักษณ์"
พลโท สรรเสริญ เปิดเผยว่า ขณะนี้ สํานักงานในกรุงเทพมหานคร ทั้ง 50 เขต ได้ตั้งโต๊ะถวายความอาลัย เพื่อให้พี่น้องประชาชนได้สํานึกในพระมหากรุณาธิคุณ ตั้งแต่บัดนี้เป็นต้นไป
----------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลมุ่งมั่นในการแก้ไขปัญหาในพื้นที่ 3 จังหวัดชายแดนภาคใต้ให้เกิดความสงบสุขโดยเร็ว
วันจันทร์ที่ 17 ตุลาคม 2559
นายกรัฐมนตรียืนยันรัฐบาลมุ่งมั่นในการแก้ไขปัญหาในพื้นที่ 3 จังหวัดชายแดนภาคใต้ให้เกิดความสงบสุขโดยเร็ว
นายกรัฐมนตรียืนยันรัฐบาลมุ่งมั่นในการแก้ไขปัญหาในพื้นที่ 3 จังหวัดชายแดนภาคใต้ให้เกิดความสงบสุขโดยเร็ว
วันนี้ (22 สิงหาคม 2559) เวลา 14.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ได้ชี้แจงถึงสถานการณ์ความไม่สงบในพื้นที่ 3 จังหวัดชายแดนภาคใต้ ที่มีการจัดตั้งกลุ่มใหม่ขึ้นมาว่า ปัญหาดังกล่าว มีมายาวนานตั้งแต่อดีต โดยจะมีการหารือร่วมกับหน่วยงานที่เกี่ยวข้อง เพื่อแสดงให้เห็นถึงความจริงใจที่จะร่วมกันแก้ปัญหาให้กับพี่น้องชาวไทยทุกคนได้อยู่ร่วมกันอย่างสงบสุข ซึ่งรัฐบาลมีความมุ่งมั่นแก้ปัญหาโดยเฉพาะการแก้ข้อกฎหมายให้พี่น้องชาวไทยมุสลิม ขอความร่วมมือชาวไทยในพื้นที่ภาคใต้ อย่าส่งเสริมและสนับสนุนการใช้ความรุนแรง และหากพบเห็นเจ้าหน้าที่ในพื้นที่ประพฤติผิดกฏหมายขอให้แจ้งโดยทันที จะได้ดําเนินการตามกฏหมายด้วยความยุติธรรม
สําหรับเหตุการณ์การวางระเบิดใน 7 จังหวัดภาคใต้ตอนบนนั้น เจ้าหน้าที่ทุกภาคส่วนที่เกี่ยวข้องกําลังเร่งดําเนินการสืบสวนสอบสวนผู้ต้องสงสัย เพื่อเชื่อมโยงไปถึงวัตถุประสงค์ขอการก่อเหตุดังกล่าวโดยเร็ว หากผู้ต้องสงสัยมีการกระทําความผิดจริง ก็จะดําเนินการเอาผิดตามกฏหมายเพราะเป็นคดีอาญาที่กระทําให้ผู้อื่นถึงแก่ความตาย พร้อมกล่าวยืนยันว่า รัฐบาลต้องการยุติเหตุการณ์เหล่านี้โดยเร็ว เพื่อความสงบสุขของประชาชนทุกคน
--------------------------------------------------
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-ผู้สูงวัยรายได้น้อยเฮ! รับเงินเพิ่มเติมเพื่อการยังชีพอย่างเหมาะสม
วันศุกร์ที่ 17 สิงหาคม 2561
ผู้สูงวัยรายได้น้อยเฮ! รับเงินเพิ่มเติมเพื่อการยังชีพอย่างเหมาะสม
--
มีข่าวดีมาบอกกัน...สําหรับผู้สูงอายุที่มีอายุ 60 ปีขึ้นไป และเป็นผู้มีรายได้น้อยตามโครงการลงทะเบียนเพื่อสวัสดิการแห่งรัฐ
เพราะวันนี้รัฐตั้งใจดูแลสนับสนุนค่าใช้จ่ายเพื่อการดํารงชีพแก่ทุกคนอย่างเต็มที่ ทําให้ท่านได้ประโยชน์หลายต่อ
ต่อที่ 1 ได้รับเบี้ยยังชีพผู้สูงอายุรายเดือน
ต่อที่ 2 ได้รับบัตรสวัสดิการแห่งรัฐที่มีสามารถนําเงินในบัตรไปใช้จ่ายรายเดือนเป็นค่าครองชีพ ค่าก๊าซหุงต้ม ค่าโดยสาร ฯลฯ
ต่อที่ 3 ได้รับเงินเพิ่มอีกคนละ 50 บาท หรือ 100 บาทต่อเดือนตามฐานรายได้
สําหรับต่อที่ 3 นั้น เป็นมติล่าสุดจากคณะกรรมการบริหารกองทุนผู้สูงอายุที่ต้องการจัดสรรเงินเพิ่มเติมให้กับผู้สูงอายุที่ถือบัตรสวัสดิการฯ เนื่องจากกองทุนฯ ได้รับงบประมาณเพิ่มเติมจากการเก็บภาษีสรรพสามิตและภาษีศุลกากร รวมทั้งเงินบริจาคของผู้สูงอายุที่ขอสละสิทธิ์รับเบี้ยยังชีพ
ใครบ้างที่จะมีสิทธิรับประโยชน์ต่อที่ 3?
ผู้สูงอายุที่มีอายุ 60 ปีบริบูรณ์ขึ้นไป และมีบัตรสวัสดิการแห่งรัฐ
ยอดวงเงินที่ได้รับเป็นจํานวนเท่าไร?
1. ผู้สูงอายุที่มีรายได้ไม่เกิน 30,000 บาท/ปี จะได้รับเงินสงเคราะห์ 100 บาท/เดือน
2. ผู้สูงอายุที่มีรายได้เกิน 30,000 บาท/ปี จะได้รับเงินสงเคราะห์ 50 บาท/เดือน
จะรับเงินได้จากที่ไหน?
รัฐจะนําเงินเข้าบัตรสวัสดิการฯ ทุกวันที่ 15 ของเดือน
ระยะเวลาการจ่ายเงินสิทธิประโยชน์นี้มีถึงเมื่อใด?
ในครั้งแรกนี้รัฐจะนําเงินเข้าบัตรสวัสดิการฯ ของผู้สูงอายุ ตั้งแต่เดือน ก.ค. 61 - มี.ค. 62 หลังจากนั้น จะพิจารณายอดเงินในกองทุนผู้สูงอายุว่าจะสามารถดําเนินการได้อย่างต่อเนื่องหรือไม่
เริ่มดําเนินการแล้วหรือยัง?
รัฐเริ่มนําเงินเข้าบัตรสวัสดิการฯ เป็นงวดแรกแล้ว เมื่อ 15 ส.ค.61 ที่ผ่านมา
มีผู้ได้รับประโยชน์มากน้อยแค่ไหน?
ผู้สูงอายุที่ถือบัตรสวัสดิการแห่งรัฐจํานวน 3.66 ล้านคน
เงินจํานวน 50 บาท และ 100 บาท ที่นําเข้าบัตรสวัสดิการฯ สามารถถอนเป็นเงินสดได้หรือไม่?
สามารถถอนเป็นเงินสดได้ และนําไปซื้อสินค้าจากร้านธงฟ้าประชารัฐได้ด้วยเช่นเดียวกัน หากมียอดเงินคงเหลือในแต่ละเดือนก็จะทบยอดให้ในเดือนถัดไปด้วย
-------------------------------------
ทั้งหมดนี้ คือ รายละเอียดของมาตรการล่าสุดที่รัฐมุ่งช่วยเหลือผู้สูงอายุที่มีรายได้น้อย เพื่อให้สามารถดํารงชีวิตอยู่ได้อย่างเหมาะสม และพึ่งพาตนเองได้ตามหลักปรัชญาของเศรษฐกิจพอเพียง
หากมีข้อสงสัยสอบถามรายละเอียดเพิ่มเติมได้ที่ Call Center บัตรสวัสดิการแห่งรัฐ 0 2109 2345
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยูเนสโก ขึ้นทะเบียน "นวดไทย" เป็นมรดกทางวัฒนธรรม
วันอังคารที่ 24 ธันวาคม 2562
ยูเนสโก ขึ้นทะเบียน "นวดไทย" เป็นมรดกทางวัฒนธรรม
วันพุธที่ 24 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลห่วงใยในชีวิตและทรัพย์สินของประชาชนในช่วงเทศกาลวันปีใหม่ 2563 ซึ่งมีวันหยุดยาวต่อเนื่อง โดยกําชับทุกหน่วยให้ดูแลความปลอดภัยอย่างเต็มที่ โดยหนึ่งในมาตรการสําคัญคือ โครงการ "ประชารัฐร่วมใจ ดูแลความปลอดภัยบ้านประชาชน ช่วงเทศกาลสําคัญ" หรือโครงการฝากบ้านไว้กับตํารวจ ตั้งแต่วันที่ 24 ธ.ค. 62 - 2 ม.ค. 63 เพื่อให้ประชาชนอุ่นใจและเดินทางพักผ่อนท่องเที่ยวในช่วงเทศกาลปีใหม่ได้อย่างมีความสุข ซึ่งปีที่ผ่านมามีผู้เข้าร่วมโครงการเพิ่มขึ้นถึงร้อยละ 30 สําหรับผู้สนใจสามารถสอบถามรายละเอียดหรือติดต่อโดยตรงที่สถานีตํารวจในพื้นที่พักอาศัย โดยไม่เสียค่าใช้จ่ายใด ๆ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไอแบงก์ เอาใจคนอยากมีบ้าน ซื้อบ้านใหม่ได้รีบัตรฯ
วันจันทร์ที่ 20 สิงหาคม 2561
ไอแบงก์ เอาใจคนอยากมีบ้าน ซื้อบ้านใหม่ได้รีบัตรฯ
ธนาคารอิสลามแห่งประเทศไทยช่วยเติมฝันให้คนอยากมีบ้านใหม่ได้ง่ายขึ้นด้วยผลิตภัณฑ์สินเชื่อ “บ้านใหม่ ibank” ที่ลูกค้าสามารถขอสินเชื่อเพื่อซื้อบ้านใหม่และรีไฟแนนซ์บัตรเครดิตหรือสินเชื่อบุคคล จากสถาบันการเงินอื่นได้พร้อมกัน โดยคิดอัตรากําไรต่ํา
ธนาคารอิสลามแห่งประเทศไทย (ไอแบงก์) ช่วยเติมฝันให้คนอยากมีบ้านใหม่ได้ง่ายขึ้นด้วยผลิตภัณฑ์สินเชื่อ “บ้านใหม่ ibank” ที่ลูกค้าสามารถขอสินเชื่อเพื่อซื้อบ้านใหม่และรีไฟแนนซ์บัตรเครดิตหรือสินเชื่อบุคคล จากสถาบันการเงินอื่นได้พร้อมกัน โดยคิดอัตรากําไรต่ําและผ่อนสบายๆ ได้นานถึง 35 ปี
สินเชื่อ “บ้านใหม่ ibank” เป็นสินเชื่อเพื่อที่อยู่อาศัยที่ตอบสนองความต้องการของคนที่อยากมีบ้านใหม่ ไม่ว่าจะเป็นบ้านเดี่ยว บ้านแฝด ทาวน์เฮ้าส์ ทาวน์โฮม รวมไปถึงอาคารพาณิชย์และคอนโดมิเนียม แต่มีภาระหนี้จากบัตรเครดิตและสินเชื่อบุคคลกับสถาบันการเงินต่างๆ ทําให้การซื้อบ้านผ่านการอนุมัติได้ยาก สินเชื่อนี้จะทําให้การซื้อบ้านและที่อยู่อาศัยได้ง่ายขึ้น ลูกค้าสามารถซื้อบ้านใหม่ในโครงการอสังหาริมทรัพย์และรีไฟแนนซ์ยอดหนี้จากบัตรเครดิตหรือสินเชื่อบุคคลจากสถาบันการเงินอื่นในเวลาเดียวกันได้ทันที โดยที่วงเงินสินเชื่อรวมทั้ง 2 รายการต้องไม่เกิน 100% ของราคาประเมินหลักทรัพย์ พร้อมกับรับสิทธิ์คิดอัตรากําไรต่ําเริ่มต้นที่ 1.99% ต่อปี ให้วงเงินสูงสุด 10 ล้านบาท และสามารถเลือกผ่อนได้นานสูงสุดถึง 35 ปี ทั้งนี้บ้านหรือที่อยู่อาศัยจะซื้อต้องเป็นบ้านในโครงพัฒนาอสังหาริมทรัพย์โดยบริษัทจดทะเบียนในตลาดหลักทรัพย์หรือบริษัทในเครือ หรือเป็นโครงการที่ธนาคารให้การสนับสนุน Project Finance และโครงการพัฒนาอสังหาริมทรัพย์อื่นๆ ที่ธนาคารอนุมัติเข้าร่วมโครงการ
ผู้สนใจสามารถติดต่อสอบถามรายละเอียดเพิ่มเติ่มได้ที่ ไอแบงก์ ทุกสาขาทั่วประเทศ หรือ iBank Call Center 1302 และทางเว็บไซต์ www.ibank.co.th
รัฐบาลไทย-ข่าวทำเนียบรัฐบาล-กิจกรรม “จิตอาสาปรับปรุงภูมิทัศน์คลองคูเมืองเดิม ถนนอัษฎางค์ และถนนบำรุงเมือง”
วันศุกร์ที่ 15 มีนาคม 2562
กิจกรรม “จิตอาสาปรับปรุงภูมิทัศน์คลองคูเมืองเดิม ถนนอัษฎางค์ และถนนบํารุงเมือง”
เมื่อ 13 มี.ค.62  พลเอก ณัฐ อินทรเจริญ ปลัดกระทรวงกลาโหม เป็นประธานในพิธีเปิดกิจกรรมตามโครงการจิตอาสาพระราชทาน “เราทําความ ดี ด้วยหัวใจ”
ปรับปรุงภูมิทัศน์คลองคูเมืองเดิม ถนนอัษฎางค์ และถนนบํารุงเมือง ในการตัดแต่งฟื้นฟูต้นไม้ใหญ่ให้มีทรงพุ่ม ที่สวยงาม ถูกต้องตามหลักรุกขกรรม บริเวณคลองคูเมืองเดิมทั้งสองฝั่ง ตั้งแต่โรงแรมรัตนโกสินทร์จนถึงปากคลองตลาด
รัฐบาลไทย-ข่าวทำเนียบรัฐบาล-รัฐบาลหนุนกองทุนหมู่บ้าน สร้างเศรษฐกิจฐานรากเข้มแข็ง
วันศุกร์ที่ 18 สิงหาคม 2560
รัฐบาลหนุนกองทุนหมู่บ้าน สร้างเศรษฐกิจฐานรากเข้มแข็ง
รัฐบาลให้ความสําคัญกับการขับเคลื่อนการพัฒนาท้องถิ่น ตามความต้องการของประชาชนในพื้นที่ จึงได้ให้กองทุนหมู่บ้านร่วมกับชุมชน ทําโครงการเสนอมาขอรับการสนับสนุนงบประมาณ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าเสริมศักยภาพกองทุนหมู่บ้านและชุมชนเมือง โดยได้อนุมัติโครงการที่กองทุนหมู่บ้านและชุมชนเสนอมา จาก 48 จังหวัด 4,741 โครงการ วงเงินงบประมาณ 921.8 ล้านบาท โดย 5 อันดับแรกเป็นโครงการเกี่ยวกับร้านค้าชุมชน วัสดุการเกษตร บริการชุมชน น้ําดื่มชุมชน และบริการน้ํามันเชื้อเพลิง นอกจากนี้ ได้จัดตั้งกองทุนเพิ่มอีก 2 แห่ง คือ ชุมชนวัดน้อยพัฒนา และชุมชนบึงพระจันทร์ 40 ในเขตเทศบาลนครพิษณุโลก ทําให้ขณะนี้มีกองทุนหมู่บ้านและชุมชนเมืองทั่วประเทศแล้วทั้งสิ้น 79,595 กองทุน เป็นกลไกสําคัญในการขับเคลื่อนการพัฒนาท้องถิ่นให้สอดคล้องกับความต้องการของชุมชน ทั้งนี้ รัฐบาลมุ่งหวังให้ทุกชุมชนยืนหยัดได้อย่างเข้มแข็ง และประชาชนมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. เดินหน้าโครงการจิตอาสา 904 ร่วมสืบสาน รักษา ต่อยอด พระราชปณิธาน
วันจันทร์ที่ 2 กันยายน 2562
ทส. เดินหน้าโครงการจิตอาสา 904 ร่วมสืบสาน รักษา ต่อยอด พระราชปณิธาน
ทส. เดินหน้าโครงการจิตอาสา 904 ร่วมสืบสาน รักษา ต่อยอด พระราชปณิธาน
ทส. เดินหน้าโครงการจิตอาสา 904 ร่วมสืบสาน รักษา ต่อยอด พระราชปณิธาน
วานนี้ (26 สิงหาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม มอบนโยบายในการปฏิบัติงานของจิตอาสา 904 ในส่วนของกระทรวงทรัพยากรธรรมชาติและสิ่งแวดล้อม โดยจะน้อมนํา สืบสาน รักษา และต่อยอดโครงการอันเนื่องมาจากพระราชดําริและแนวทางพระราชดําริต่าง ๆ ของพระบาทสมเด็จพระเจ้าอยู่หัว มาใช้ในการปฏิบัติงานทั้งในด้านทรัพยากรธรรมชาติ ด้านทรัพยากรน้ํา และด้านสิ่งแวดล้อม ทั้งนี้ เพื่อประโยชน์สูงสุดแก่ประชาชนและประเทศชาติสืบไป
นอกจากนี้ ขอให้จิตอาสาทุกท่านจากทั่วประเทศ นําสิ่งที่ได้รับจากการฝึกอบรม โดยเฉพาะเรื่อง “ความสามัคคี” และ “การมีวินัย” ที่ได้รับจากการฝึกอบรม นํามาใช้ในชีวิตประจําวันและขยายผลให้กับผู้อื่นโดยเริ่มจากครอบครัว คนใกล้ชิด เพื่อน และที่ทํางาน ต่อไป
อนึ่ง กระทรวงทรัพยากรธรรมชาติและสิ่งแวดล้อม ได้ส่งบุคลากรเข้ารับการฝึกอบรมในหลักสูตรฝึกอบรมจิตอาสา 904 ดังนี้
1.1 หลักสูตรหลักประจํา รุ่นที่ 2/61 "เป็นเบ้าเป็น แม่พิมพ์" ฝึกอบรมระหว่างวันที่ 1 พฤศจิกายน – 20 ธันวาคม 2561 จํานวน 18 คน
1.2 หลักสูตรพื้นฐาน
รุ่นที่ 1/62 ฝึกอบรมระหว่างวันที่ 25 พฤษภาคม - 8 มิถุนายน 2562 จํานวน 12 คน
รุ่นที่ 2/62 ฝึกอบรมระหว่างวันที่ 15 – 30 มิถุนายน 2562 จํานวน 15 คน
รุ่นที่ 3/62 ฝึกอบรมระหว่างวันที่ 10 – 25 สิงหาคม 2562 จํานวน 14 คน
โดยในโอกาสนี้ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยกรธรรมชาติและสิ่งแวดล้อม ได้ให้เกียรติเข้าร่วมการมอบนโยบายแก่จิตอาสาฯ ในครั้งนี้ด้วย
รัฐบาลไทย-ข่าวทำเนียบรัฐบาล-นโยบายการผลิตครูผู้ช่วยเลือดใหม่
วันพฤหัสบดีที่ 8 มิถุนายน 2560
นโยบายการผลิตครูผู้ช่วยเลือดใหม่
รัฐบาลเปิดโอกาสให้ผู้มีความสามารถในหลากหลายสาขาอาชีพ สามารถสอบครูผู้ช่วยในสาขาที่ขาดแคลนได้ โดยจะฝึกอบรมอย่างเข้มข้นก่อนบรรจุ
ต่อจากนี้ไป ขอเชิญรับฟังไทยคู่ฟ้า ครับ
จากนโยบายของรัฐบาลที่เปิดโอกาสให้ผู้ไม่มีวุฒิการศึกษาทางวิชาชีพครู สามารถสมัครสอบครูผู้ช่วยได้ เพื่อแก้ปัญหาการขาดแคลนครูในสาขาที่สําคัญ เช่น วิทยาศาสตร์ คณิตศาสตร์ ภาษาอังกฤษ พบว่ามีผู้สอบผ่านการคัดเลือกจํานวน 503 คน ซึ่งมีทั้งผู้ที่สําเร็จการศึกษาจากต่างประเทศ และประกอบอาชีพอื่นเช่น วิศวกร ทันตแพทย์ ตํารวจ แต่ต้องการเป็นครูเพื่อสร้างอนาคตของชาติ โดยทุกคนจะเข้าศึกษาตามหลักสูตรประกาศนียบัตรบัณฑิตวิชาชีพครูเป็นเวลา 2 ปี และได้รับการพัฒนาทักษะการสอนและความเป็นครูอย่างเข้มข้นก่อนบรรจุเข้ารับราชการ ทั้งนี้ รัฐบาลมุ่งหวังผลิตครูที่มีความรู้ความสามารถสูงและมีใจรักความเป็นครู เพื่อสร้างมาตรฐานการศึกษาไทย และเพิ่มโอกาสทางการศึกษาแก่นักเรียนทั่วประเทศอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชี้แจงกรณีนางทองคำ ไกรวาส หญิงชราวัย 82 ปี  นอนเสียชีวิตอยู่ภายในเรือที่จังหวัดพระนครศรีอยุธยา
วันจันทร์ที่ 13 พฤศจิกายน 2560
ชี้แจงกรณีนางทองคํา ไกรวาส หญิงชราวัย 82 ปี  นอนเสียชีวิตอยู่ภายในเรือที่จังหวัดพระนครศรีอยุธยา
ชี้แจงกรณีนางทองคํา ไกรวาส หญิงชราวัย 82 ปี นอนเสียชีวิตอยู่ภายในเรือที่จังหวัดพระนครศรีอยุธยา
จากกรณีแฟนเพจ “พลเมืองต่อต้าน Single Gateway เพื่อเสรีภาพและความยุติธรรม” มีการเผยแพร่ภาพนางทองคํา ไกรวาส หญิงชราวัย 82 ปี นอนเสียชีวิตอยู่ภายในเรือ ภายหลังจากมีการพายเรือไปเก็บฟืนที่ลอยมากับน้ําเพื่อนํามาประกอบอาหาร พร้อมระบุว่าสาเหตุเกิดจากบ้านนางทองคําเป็นพื้นที่รับน้ําในจังหวัดพระนครศรีอยุธยา และต้องใช้ชีวิตอย่างยากลําบาก ขณะที่ผู้ใช้โซเชียลมีเดีย  มีการวิจารณ์รัฐบาลกรณีการจ่ายเงินช่วยเหลือหรือชดเชยความเสียหายให้ครอบครัวละ 3,000 บาท สะท้อนว่าไม่มีความเท่าเทียมและไม่เป็นธรรม เพราะทุกพื้นที่ไม่ว่าจะท่วมมากหรือน้อย ระยะเวลาสั้นหรือยาว ความเดือดไม่ร้อนไม่เท่ากันแต่กลับได้รับเงินช่วยเหลือเท่ากันหมด นอกจากนี้ ยังมีการวิจารณ์รัฐบาลว่าไม่ให้ความสนใจหรือเหลียวแลกลุ่มคนที่ต้องเสียสละเป็นพื้นที่รับน้ํา จนกระทั่งมีการเสียชีวิตของประชาชนเกิดขึ้น
จากกรณีดังกล่าว นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา ได้ให้ข้อเท็จจริง ดังนี้
1) สาเหตุการเสียชีวิตของ นางทองคํา ไกรวาส ได้รับการยืนยันจาก แพทย์จากสถาบันนิติวิทยาศาสตร์ กระทรวงยุติธรรม โรงพยาบาลธรรมศาสตร์เฉลิมพระเกียรติ ว่าเกิดจากโรคหลอดเลือดแดงใหญ่โป่งพองฉีกขาด จึงไม่สามารถจ่ายเงินช่วยเหลือหรือชดเชยได้ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และที่แก้ไขเพิ่มเติม (ฉบับที่ 2) พ.ศ. 2559
2) จังหวัดได้ให้ความช่วยเหลือด้านมนุษยธรรมแก่ผู้เสียชีวิตในเบื้องต้น รวมเป็นเงิน 20,000 บาท ประกอบด้วย กาชาดจังหวัดพระนครศรีอยุธยา จํานวน 5,000 บาท สํานักงานพัฒนาสังคมและความมั่นคงของมนุษย์จังหวัดพระนครศรีอยุธยา จํานวน 2,000 บาท และเงินบริจาคผ่านจังหวัด จํานวน 13,000 บาท
3) วันนี้ (10 พ.ย. 2560) นายภาณุวัฒน์ สุพิมพานนท์ นายอําเภอบางบาล เป็นผู้แทนวางพวงหรีดและมอบเงินช่วยเหลือดังกล่าวให้แก่ครอบครัวนางทองคํา ไกรวาส ณ วัดโบสถ์ล่าง อําเภอเสนา จังหวัดพระนครศรีอยุธยา
4) จังหวัดจะได้สํารวจความเสียหายและดูแลให้การสงเคราะห์ครอบครัวของนางทองคํา ไกรวาส เพิ่มเติมต่อไป
ทั้งนี้ ทางราชการได้ให้ความสําคัญในการดูแลด้านการดํารงชีพ การฟื้นฟูบูรณะทรัพย์สินของประชาชนและสิ่งสาธารณประโยชน์ รวมถึงการดํารงชีวิตของพี่น้องประชาชนที่อยู่ในพื้นที่ประสบอุทกภัย และผู้ได้รับความเสียหายด้วยความรวดเร็ว ทั่วถึง และเป็นธรรม.
วันศุกร์ที่ 10 พฤศจิกายน 2560
กองสารนิเทศ สํานักงานปลัดกระทรวงมหาดไทย